40 लाख टैक्स बकाया, गोल्फ ग्रीन कॉलोनी के 129 प्लॉट किए कुर्क
नगर निगम ने मंगलवार को राजस्व वसूली के लिए एक बड़ी कार्रवाई करते हुए कनाड़िया रोड स्थित एक कॉलोनी के 129 प्लॉट कुर्क किए। इसके साथ ही 207 बकायादारों से 89 लाख की राजस्व वसूली की।
राजस्व उपायुक्त अरुण शर्मा ने बताया कि जोन 19 में गोेल्फ ग्रीन काॅलोनी पर संपत्तिकर का ही 40 लाख रुपए से ज्यादा बकाया था। इसकी वसूली में जब्ती का बोर्ड कॉलोनी के गेट पर लगाया गया। इसी तरह निगम ने लसूड़िया मोरी, गोविंद नगर, मोहनपुरा, पंचकुइया, स्कीम 54 में भी कार्रवाई की। जोन 3 में जलकर की वसूली के साथ जोन 4 में बाणगंगा, भागीरथपुरा, रामबली नगर, गोविंद नगर में और जोन 2 में कई गोदामों को सील करने की कार्रवाई की गई।
hin_Deva hin_Deva hin_Deva